Projekts

2016. gada \_\_. \_\_\_\_ Noteikumi Nr. \_\_\_\_\_\_\_

Rīgā (prot. Nr. \_\_  \_\_. §)

**Grozījumi Ministru kabineta 2012. gada 11. decembra noteikumos Nr. 857 “Latvijas Investīciju un attīstības aģentūras nolikums”**

*Izdoti saskaņā ar*

*Valsts pārvaldes iekārtas likuma 16. panta pirmo daļu*

1. Izdarīt Ministru kabineta 2012. gada 11. decembra noteikumos Nr. 857 "Latvijas Investīciju un attīstības aģentūras nolikums" (Latvijas Vēstnesis, 2012, 198. nr.) šādus grozījumus:

1.1. Izteikt 2.punktu šādā redakcijā:

„2. Iestādes darbības mērķis ir sekmēt Latvijas uzņēmumu konkurētspēju un eksportspēju starptautiskajos tirgos, veicināt ārvalstu investīciju apjoma pieaugumu un īstenot tūrisma attīstības valsts politiku.”

1.2. Papildināt noteikumus ar 3.7.apakšpunktu šādā redakcijā:

„3.7. Īstenot Tūrisma likumā noteiktās funkcijas.”

1.3. Papildināt noteikumus ar 4.7.1, 4.7.2, 4.7.3 un 4.74. apakšpunktu šādā redakcijā:

“4.7.1 vietējā un starptautiskā tūrisma tirgū popularizē tūrisma iespējas Latvijā;

4.7.2 organizē Latvijas tūrisma pakalpojumu sniedzēju – komersantu (komercsabiedrību) un organizāciju – piedalīšanos starptautiskajos tūrisma gadatirgos;

4.7.3 sadarbībā ar tūrisma pakalpojumu sniedzējiem – komersantiem (komercsabiedrībām) un organizācijām – īsteno tūrisma attīstības veicināšanas pasākumus;

4.7.4 izstrādā tūrisma attīstības projektus, atbalsta to īstenošanu un piedalās tajos.”

1.4. Papildināt noteikumus ar 8.1 punktu šādā redakcijā:

8.1 Ekonomikas ministrs izveido iestādes tūrisma konsultatīvo padomi (turpmāk – padome). Padomes sastāvā iekļauj valsts, pašvaldību un nevalstisko organizāciju pilnvarotas personas un speciālistus tūrisma un mārketinga jomā.

8.2 Padomei ir padomdevēja tiesības iestādei tūrisma jomā. Padome darbojas saskaņā ar ekonomikas ministra apstiprinātu nolikumu.

8.3 Padome analizē iestādes darbības rezultātus tūrisma jomā un sniedz priekšlikumus par darbības plānu un mārketinga stratēģiju, to īstenošanu un iestādes darbības pilnveidošanu tūrisma jomā.

8.4 Padomes darbu materiāltehniski nodrošina iestāde.

2. Noteikumi stājas spēkā 2016.gada 1.februārī.

**Ministru prezidente L.Straujuma**

**Ekonomikas ministre D.Reizniece-Ozola**

**Iesniedzējs:**

**Ekonomikas ministre D.Reizniece-Ozola**

**Vīza:**

**Valsts sekretārs R.Beinarovičs**

08.01.2016. 10:00

276

M.Lūka, 67013256,

Madara.Luka@em.gov.lv